Il-kwistjoni dwar l-użu tal-kelma . Kemm varament toffendi lill-oħrajn? Kull ma jmur iktar qiegħed jersaq il-jum tal-25 ta' Diċembru, jum li l-parti l-kbira minna nsejħulu l-Milied. Ma' dan il-jum hemm marbutin għadd ta' festi u tradizzjonijiet. Aħna l-Maltin ma aħniex differenti minn popli oħra. Huma wkoll jiem ta' vaganzi fejn uffiċċji jew fabbriki jagħalqu bwiebhom sabiex il-ħaddiema jkunu jistgħu jgawdu l-familja tagħhom. Sfortunatament hemm faxxa ta' ħaddiema li xogħolhom ma jistax jieqaf lanqas fi żmien il-festi, anzi hemm każi fejn dawn il-jiem ikunu impenjativi aktar mill-kumplament tas-sena. Ta' kull sena f'dan iż-żmien tqum il-kwistjoni jekk għandniex niktbu . Jekk tibqa' taħseb ftit tintbaħ li din ma hijiex ħaġa superfiċċjali imma hemm ħsieb moħbi wara. Bosta jippruvaw iġibu skuża b' dawk li jħaddnu reliġjon mhux Kristjana u jgħidu li l-kelma tista' toffendilhom is-sentimenti reliġjużi tagħhom. L-ewwel ħaġa tajjeb niftakru li tista' toħodhom meta trid, fis-sajf nieħdu vaganzi imma ma nawgurawx il- lil xulxin. Ma nibgħatux kartolini lil xulxin għax il-fabbrika għamlet ix- . Imma fil-Milied mhux hekk! Fil-Milied kulħadd jibgħat xi kartolina jew tnejn. Anke llum meta l-posta elettronika ħadet post l-ittri xorta fi żmien il-festi l-pustier jiżdiedlu mhux ħażin xogħolu. Il-mistoqsija hija waħda: Jekk ma jkunx il-Milied, ikollna vaganzi lejn tmiem is-sena? Kemm tabilħaqq il-kelma toffendi lil min ma jemminx fi Kristu? Il-Musulmani Meta naħsbu fuq fatti bħal dawn aktarx naħsbu li dawk li huma kontra l-użu tal-kelma huma il-Musulmani. Dan huwa żball għax il-Musulmani l-ewwel ħaġa jirrikonoxxu l-Bibbja bħala ktieb qaddis u għalhekk dak li hemm imniżżel fih huwa wkoll qaddis u t-tieni ħaġa l-Musulmani għandhom qima kbira lejn il-Madonna u lejn binha Ġesù. Dan ma jfisssirx li t-teoloġija Nisranija u dik Musulmana hija l-istess imma juri li mhux tassew li l-festi tat-twelid ta' Ġesù joffendu lill-Musulmani. Reliġjonijiet oħrajn Flimkien mal-Insara u l-Musulmani, li huma l-ikbar żewġ reliġjonijiet fid-dinja, hawn il-Buddisti u l-Indu li huma religjonijiet meqjusin kbar. Bejn Insara u Musulmani hawn bejn wieħed u ieħor 54% tan-nies tad-dinja, bejn Buddisti u Indu hawn madwar 22% ). L-Indu semgħu bi Kristu mingħand il-missjumarji Insara. Bosta minnhom jammirawh bla ebda problemi minkejja li ma jikkonvetux. Eżempju wieħed huwa Mahatma Ghandi li dejjem ammira t-tagħlim ta' Kristu b' mod profond. L-istorja fil-Buddisżmu hija differenti għax għalihom ma hemx diskors dwar eżistenza jew nuqqas ta'eżistenza ta' Alla. Madanakollu hemm xi Buddisti li juru interess kbir fit-tagħlim ta' Kristu. ( Tassew li minbarra dawn l-erba' religjonijiet kbar jifdal kważi kwart tal-popolazzjoni dinjija. Imma kemm tassew iċ-ċelebrazzjonijiet tal-M ilied jagħtuhom fastidju lil dawn it-talin? Kważi nofs dan il-kwart ma jappartjeni għall-ebda reliġjon u n-nofs kwart l-ieħor jiġbor fih popli bi twemmin tribali, f'postijiet fid-dinja li tant huma remoti li niddubita jekk qattx semgħu bi Kristu jew bil-festa ta' twelidu. Nibża li dan il-ħafna plejtu li jsir ma huwa xejn għajr duħħan jew hemm xi intenzjoni moħbija. Żgur li l-pressjoni ma tiġix minn persuni ta' twemmin differenti minn dak Kristjan dan l-artiklu deher f' In-Nazzjon, 21 ta' Diċembru 2013
Żmien ta' liema festi?